CELEX: C2005/281/58
Language: et
Date: 2005-11-12 00:00:00
Title: Kohtuasi T-350/05: 16. septembril 2005 esitatud hagi — Soome Vabariik v. Komisjon

12.11.2005   
            
            
               ET
            
            
               Euroopa Liidu Teataja
            
            
               C 281/32
            
         16. septembril 2005 esitatud hagi — Soome Vabariik v. Komisjon
   (Kohtuasi T-350/05)
   (2005/C 281/58)
   Kohtumenetluse keel: soome
   Pooled
   
      Hageja: Soome Vabariik, esindaja: Tuula Pynnä
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada 8. juulil 2005 tehtud ja samal päeval teatavaks tehtud komisjoni otsus, millega komisjon EÜ artiklist 10 tulenevat lojaalse koostöö põhimõtet rikkudes ja vastuolus tingimuslikke makseid käsitleva Euroopa Ühenduste Kohtu praktikaga keeldus Soomega alustamast läbirääkimisi komisjoni poolt EÜ artikli 226 alusel algatatud liikmesriigi kohustuste rikkumise menetluse 2003/2180 raames seoses Soomelt tagasiulatuvalt nõutavate tollimaksude ja neile kuni tasumise kuupäevani lisandunud intressi tingimusliku tasumisega;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Vaidlustatud otsuses on komisjon leidnud, et tal ei ole kõne all olevas asjas EÜ artiklist 232 tulenevat kohustust teha toiming. Soome tegi EÜ artikli 232 alusel komisjonile ettepaneku alustada EÜ artiklist 10 tuleneva lojaalse koostöö põhimõtte kohaselt ja kooskõlas tingimuslikke makseid käsitleva Euroopa Ühenduste Kohtu praktikaga Soomega läbirääkimisi vaidlusaluse tollivõla ja selle intressi tingimusliku tasumise küsimuses kuni Euroopa Ühenduste Kohtu poolt asjas tehtava otsuseni.
   Soome on seisukohal, et komisjon on vaidlusaluse otsusega EÜ artikli 230 teises lõigus kirjeldatud viisil rikkunud asutamislepingut või selle rakendusnormi, kuna rikkudes EÜ artikli 10 kohase lojaalse koostöö põhimõtet ning vastuolus tingimuslikke makseid käsitleva Euroopa Ühenduste Kohtu praktikaga keeldus komisjon alustamast läbirääkimisi liikmesriigi kohustuste rikkumise menetluses 2003/2180, seoses Soomelt määruse (EÜ, Euratom) nr 1150/2000 (1) alusel tagasiulatuvalt nõutavate tollimaksude ja neile kuni tasumise kuupäevani lisandunud intressi tingimusliku tasumisega, ning jättis keeldumisotsuse EÜ artiklit 253 rikkudes põhjendamata.
   
      (1)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, 31.5.2000, lk 1).